నిధుల కోసం బ్యాంకులు మార్కెట్‌ బాట
- 4 నెలల్లో ఎనిమిది బ్యాంకులు 'క్యూ'
- క్విప్‌ లేదా వాటా విక్రయానికి మొగ్గు
- పీఎన్‌బీతో మొదలుకానున్న తంతు
న్యూఢిల్లీ: నిరర్థక ఆస్తుల (ఎన్‌పీఏ) సమస్యతో సతమతమవుతున్న బ్యాంకులు తమ మూలధన అవసరాల కోసం కావాల్సిన నిధుల నిమిత్తం మార్కెట్ల నుంచి నిధుల సమీకరణ జరపాలని యోచిస్తున్నాయి. ఇందులో భాగంగా రానున్న నాలుగు నెలల కాలంలో (మార్చి నాటికి) ఎనిమిది ప్రభుత్వ రంగ బ్యాంకులు మార్కెట్లోకి రానున్నాయి. ప్రభుత్వం ప్రకటించిన రూ.2.11 కోట్ల మూలధనీకరణ ప్రణాళికలో భాగంగా బ్యాంకులు ఈ నిధుల సమీకరణపై దృష్టి పెట్టాయి. తమకు అవసరమైన నిధులను మార్కెట్ల నుంచి సమీకరించుకొనేందుకు ఇప్పటికే కొన్ని బ్యాంకులకు అనుమతులు లభిం చగా.. మరికొన్ని బ్యాంకుల ప్రతిపాదనలు ఆర్థిక శాఖ పరిశీలనలో ఉన్నాయి. ప్రయివేట్‌ ప్లేస్‌మెంట్‌ లేదా రైట్స్‌ ఇష్యూ ద్వారా నిధుల సమీకరణకు బ్యాంకులు ఎక్కువ ఆసక్తితో ఉన్నాయి. చాలా బ్యాంకులు అర్హత కలిగిన సంస్థాగత ప్లేస్‌మెంట్‌ (క్విప్‌) విధానంలో నిధుల వేటకు సిద్ధమవుతున్నాయి. కొత్తగా నిధుల కోసం మార్కెట్లకు రానున్న బ్యాంకుల జాబితాలో పంజాబ్‌ నేషనల్‌ బ్యాంకు (పీఎన్‌బీ) ముందు వరుసలో ఉంది. ఈ బ్యాంకు క్విప్‌ ద్వారా దాదాపు రూ.5,000 కోట్ల మేర నిధులను సమీకరించేందుకు ముందుకు రానున్నట్టుగా సమాచారం. ఆ తరువాత వరుసలో బ్యాంక్‌ ఆఫ్‌ బరోడా (బీవోబీ), బ్యాంక్‌ ఆఫ్‌ ఇండియా (బీవోఐ), యూనియన్‌ బ్యాంక్‌ ఆఫ్‌ ఇండియా (యూబీఐ), అలహాబాద్‌ బ్యాంక్‌, ఆంధ్రాబ్యాంకులు మార్కెట్‌ నుంచి నిధుల సమీకరణకు సమాయత్తమవు తున్న ట్టుగా తెలుస్తోంది. ఇందులో ఎక్కువ బ్యాం కులు వాటా విక్రయంపై దృష్టి పెడుతున్నట్టుగా తెలుస్తోంది. ప్రభుత్వ రంగ బ్యాంకుల నిరర్థక ఆస్తులు 2015లో రూ.2.75 లక్షల కోట్లు ఉండగా అది ఈ ఏడాది జూన్‌ నాటికి రూ.7.33 లక్షల కోట్లకు చేరిన విషయం తెలి సిందే. బ్యాంకుల ఆర్థికంగా పరిపుష్టం చేసేం దుకు గాను ఆర్థిక మంత్రి అరుణ్‌ జైట్లీ గత అక్టోబరులో రూ.2.11 లక్షల కోట్ల అనధికారిక ఉద్దీపన ప్రకటించిన సంగతి తెలిసిందే.
మీ స్నేహితులకు రికమెండ్ చెయ్యండి